ร้านนี้มีชื่อร้านว่า Barefoot Cafe ร้านอาหารโฮมเมดเก๋ๆมีสไตล์ร้านนี้มีที่ตั้งอยู่ที่เส้นทางไป
700 ปีค่ะ เลยจากสี่แยกภูคำก็ตรงไปทาง 700 ปีเลย ขับต่อไปอีกสักประมาณ 1 กิโลเมตรก็
จะเจอกับทางเข้าร้านที่จะมีชื่อเรียกว่า หมู่บ้านเพนกวิ้นค่ะ จะอยู่ก่อนถึง 7-11 เลยค่ะ เป็นจุด
สังเกตุง่ายๆเลย จะมีป้านรูปนกเพนกวิ้นอยู่ด้านหน้าหมูบ้าน สามารถจอดรถได้ที่ด้านในหรือ
ด้านหน้าริมถนนก็ได้ค่ะ ในส่วนของหมู่บ้านนี้จะมีบ้านเล็กๆอยู่หลายหลังเลยค่ะ และส่วนใหญ่
จะเป็นกลุ่มศิลปินชื่อดังของเชียงใหม่ ในเรื่องของของเฮดเมด ทำมือ ต่างๆ อีกทั้งยังเป็น
สตูดิโออีกด้วยค่ะ แต่สำหรับร้านนี้ จะเป็นบ้านหลังสุดท้าย ตือเดินเข้ามาจนสุดทางเลยค่ะ
ร้านจะตั้งอยู่ทางขวามือ มีป้ายร้านบอกชัดเจนเลย

บรรยากาศของ้าน ร้านจะเป็นร้านเล็กๆเลยค่ะ เล็กมากกกก ภายในร้านเป็นห้องสี่เหลี่ยม
มีโต๊ะเป็นเคาท์เตอร์บาร์ มีประมาณไม่ถึง 10 ที่ค่ะ แต่ก็มีส่วนของด้านนอกร้านเหมือนกัน
สามารถรองรับคนได้เป็นกลุ่มค่ะ แต่ค่อนข้างร้อนใช้ได้เลยค่ะ พื่นที่ของร้านเล็กมากๆเลย
ที่ร้านนี้มีที่นั่งเป็นเคาท์เตอร์บาร์ก็เพราะว่า ลูกค้าของร้านจะนั่งหันหน้าเข้าไปที่เคาท์เตอร์
ทำอาหารค่ะ ทางร้านจะทำอาหารกันแบบสดๆเลยค่ะ โฮมเมดขนานแท้เลย เพราะทางร้าน
จะทำเองทุกอย่าง แม้กระทั้งเส้นพาสต้า รวมไปถึงขนมต่างๆอีกด้วยค่ะ นอกจากจะได้มา
ทานอาหารอร่อยแล้วก็ยังได้มาชมวิธีการทำอีกด้วย เพลิดเพลินไปอีกแบบค่ะ เพลินจนลืม
ไปเลยค่ะ ว่ารออาหารอยู่

สำหับเมนูของร้านนี้ค่ะ จะมีเมนูไม่มากนักค่ะ เริ่มที่เมนูเรียกน้ำย่อยก็จะมีเป็น มะเขือเทศและ
มอซซาเลล่าชีสลัด มะเขือเทศอบชีส ม้าฮ่อ เมนูอาหารจานหลังเริ่มที่เมนูพาสต้าต่างๆค่ะ
ที่ทางร้านจะทำเส้นแบบสดๆ รีดเส้นสดๆ จานต่อจานเลย เช่น พาสต้าเบค่อนกับไส้กรอก
พาสต้าคาโบนาร่า พาสต้าครีมซอสเห็ด พาสต้าโบโลเนสหมู พาสต้าซัมเมอร์ที่จะผสมไป
ด้วยมะเขือเทศ เบค่อน เห็ด ใบกระเพรา นอกจากนี้ก็ยังมีพิซซ่าและลาซานญ่าหมูหรือผัก
อีกด้วยค่ะ ซึ่งก็ทำแป้งกันสดๆเหมือนกัน ตัวซอสก็ทำเองหมดค่ะ ตบท้ายด้วยของหวาน
ที่จะมีเมนูเด็ดๆที่ไม่ควรพลาดเป็น เมนู สปาเก็ตตี้ไอศครีม ที่เป็นสูตรพิเศษเฉพาะของร้าน
และก็ยังมี บราวนี่ และคุ้กกี้ต่างๆอีกด้วยค่ะ

โดยรวมของร้านคือเพลินค่ะ ได้ดูการทำอาหารแบบทุกขั้นตอนเลย สนุกดีค่ะ และถึงจะเป็น
การทำครัวในห้องแอร์แต่ระบบดูดอากาศก็ดีมากค่ะหัวไม่เหม็นเลย ในเรื่องของรสชาติอาหาร
อาหารอร่อยค่ะ แนะนำเมนูลาซานญ่าหมูเลยค่ะ อร่อยมาก อบมาร้อนๆ ซอสอร่อย ชีสเยิ้มมาก
และด้วยความที่ร้านนี้ทำเองหมดทุกอย่าง ทำให้อาหารของที่นี้เป็นเอกลักษณ์ไม่เหมือนที่
อื่นเลยค่ะ ราคาก็พอประมาณค่ะ ไม่ถูก ไม่แพงจนเกินไป ลองมาทานกันค่ะ ร้านน่ารักๆ คนทำ
ก็ใส่ใจในรายละเอียดของอาหารทุกอย่างเลย ค่อยๆทำค่อยๆเท สนุกและยังอร่อยอีกด้วย